stanford-oval/wikipedia huggingface dataset:
תוכנה - מונחים
מערכת הפעלה

מערכת הפעלה – תוכנה המגשרת בין המשתמש, החומרה ויישומי התוכנה, ומפקחת על פעולתו של המחשב. ראו רשימה של מערכות הפעלה.
ליבת מערכת ההפעלה (Kernel) – חלק בסיסי במערכת ההפעלה.
BIOS ‏(Basic Input Output System) – מערכת קלט/פלט בסיסית, משמשת לאתחול מערכות מחשב.
API ‏(Application Programming Interface) – פונקציות של תוכנה, לרוב של מערכת ההפעלה עצמה, הפתוחות לשימושן של תוכנות אחרות לשם קבלת שירותיה של מערכת ההפעלה או התוכנה.
זמן ריצה – מושג במדעי המחשב תחת הקטגוריה "יעילות", המגדיר את הזמן שתוכנה רצה מתחילת הקוד ועד סוף התוכנית ומסומן באות O. שני קטעי קוד המבצעים אותה משימה בזמן ריצה שונה, הקוד עם זמן הריצה הקצר יותר יוגדר כיעיל יותר וכך גם כטוב יותר עבור המשתמש.
אבטחת מידע

נוזקה – תוכנה שמטרתה לחדור או להזיק למחשב ללא ידיעתו של המשתמש בו.
וירוס מחשב – תוכנה זדונית שחודרת למחשב באופן סמוי באמצעות תוכנה נגועה,  ופוגעת בפעולה התקינה של המחשב הנפגע.
תולעת מחשב – תוכנה זדונית שחודרת למחשב באופן סמוי, מפיצה את עצמה באמצעות ניצול חולשות אבטחה או הנדסה חברתית, ופוגעת בפעולה התקינה של המחשב הנפגע.
אנטי וירוס – תוכנה לזיהוי ואיתור וירוסים, מחיקתם ותיקון קבצים נגועים בהם.
תוכנת ריגול (רוגלה) – תוכנה המוחדרת למחשב במטרה לאסוף מידע  בלא רשות, על אדם או ארגון, והעברתו לצד שלישי.
חומת אש – תוכנה למניעת חדירה לא מורשית אל המחשב, וקישור לא מורשה אל האינטרנט על ידי תוכנות במחשב, או אנשים במחשבים אחרים.
שרת פרוקסי – מחשב המייצג את המשתמש בו, כלומר נותן למשתמש לגלוש דרכו תוך הסתרת זהותו של המשתמש.
מוצרי תוכנה

WYSIWYG ‏(What You See Is What You Get) – תכונה של תוכנת עריכה (מעבד תמלילים, עורך HTML וכדומה) שבה הדף המוצג על־גבי הצג בזמן עריכת המסמך זהה לזה שיוצג בתוצאה הסופית: דף במדפסת במקרה של מעבד תמלילים, דף בדפדפן במקרה של עורך HTML וכדומה.
OCR ‏(Optical Character Recognition) – תוכנה המסוגלת לזהות אותיות הנמצאות על־גבי נייר או מסך, על־פי צורתן הגרפית.
זיהוי כתב – תכונה הקיימת במכשירי PDA ומאפשרת להם להמיר כתב יד למידע דיגיטלי.
משחק וידאו – משחק המיושם באמצעות תוכנה על־גבי מחשב או קונסולת משחקים.
מעבד תמלילים – תוכנה המשמשת להקלדה, עריכה ועיצוב של מסמכים מודפסים.
חבילת יישומים משרדיים – חבילה של מוצרי תוכנה הכוללת מעבד תמלילים, גיליון אלקטרוני, מצגת שקפים ועוד.
מיקרוסופט אופיס – חבילת יישומים משרדיים מתוצרת מיקרוסופט.
אופן אופיס – חבילת יישומים משרדיים חופשית מתוצרת סאן מיקרוסיסטמס.
סטאר אופיס – חבילת יישומים משרדיים מתוצרת סאן מיקרוסיסטמס (על בסיסה נכתבה אופן אופיס).
ליברה אופיס – חבילת יישומים משרדיים חופשית המפותחת על ידי קרן המסמך (The Document Foundation).
דפדפן – תוכנה המאפשרת לראות מידע באינטרנט.
אינטרנט אקספלורר – דפדפן שפותח על ידי מיקרוסופט.
Microsoft Edge – דפדפן שגם כן פותח על ידי מיקרוסופט.
פיירפוקס – דפדפן אינטרנט בקוד פתוח המפותח על ידי קרן מוזילה.
Epiphany – דפדפן חופשי המיועד לסביבת העבודה GNOME.
אופרה – דפדפן קנייני חינמי המפותח על ידי חברת Opera Software.
גוגל כרום – דפדפן שפותח על ידי גוגל.
Safari – דפדפן שפותח על ידי אפל.
בינה מלאכותית – ענף של מדעי המחשב העוסק ביכולתם של מחשבים לפעול באופן המציג יכולות השמורות עד כה לבינה האנושית בלבד.
מערכת לומדת – מערכת אשר קולטת את אופן יישומם של תהליכים מסוימים ועל פיהם עושה את אותם התהליכים בעתיד. תכונה חשובה של מערכות בינה מלאכותית.
מבחן טיורינג – כינוי למבחן שהציע אלן טיורינג בשנת 1950, כמדד אפשרי למידת התבונה של מערכת שאיננה אנושית.
ראייה ממוחשבת – ענף של מדעי המחשב העוסק במתן יכולת למחשב להבנה, ניתוח, ועיבוד מידע חזותי מתמונות וסרטי וידאו.
מנוע משחקים – תוכנה המשמשת ליצירת משחקי מחשב.
מנהל התקן (דרייבר) – ממשק של רכיב חומרה המאפשר לתוכנות לגשת אליו.
משבצת (תוכנה) – תוכנה המיועדת לעימוד ספרי קודש.
תכנות מונחה עצמים

תפיסה בפיתוח תוכנה, שהמרכיב הבסיסי בה הוא האובייקט – מופע (מימוש) של מחלקה (class). מכל מחלקה ניתן לבנות אובייקטים כרצוננו. מחלקה כוללת משתנים ופעולות אפשריות על המשתנים. הרעיון הוא שכל פעולה על משתני המחלקה תעשה רק על ידי הפעולות המוגדרות בתוך המחלקה. בכך מושגת שמירה על המשתנים והקלה בתהליך בדיקות התוכנה. מכל מחלקה ניתן לבנות בהורשה מחלקות אחרות, שלהן יתווספו משתנים ופעולות מעבר למה שמוגדר במחלקה המורישה. כל מחלקה כוללת גם בנאי (constructor) הבונה אובייקט חדש של המחלקה, ומפרק (destructor) אשר מפרק את האובייקט ומשחרר את הזיכרון שהיה בשימוש האובייקט.
כימוס – מנגנון שמאפשר יצירת יחידת תוכנה בעלת ממשק מוגדר לשאר חלקי התוכנה.
ירושה  – דרך לבסס יחס "סוג־של" (is-a) בין עצמים, המסייע במידול של תחומים בדרך דומה לזאת המוגדרת באופן "טבעי" על ידי העוסקים בהם.
פולימורפיזם – תכונה המאפשר לטפל בערכים מטיפוסים שונים בעזרת ממשק אחיד.
מחלקה (תכנות) – מבנה המגדיר טיפוס נתונים – אוסף של משתנים ופונקציות הפועלות על משתנים אלה, וכן מנגנון ליצירת אובייקטים השייכים למחלקה.
אובייקט (מדעי המחשב) – מופע ספציפי של מחלקה.
בנאי – פונקציה המאתחלת את השדות של אובייקט עם היווצרו.
ראו גם

חומרה – מונחים
רשת מחשבים – מונחים
אחסון נתונים – מונחים
אלכימאי

חדר עבודה, ציוד, ופעילות בסדנת האלכימאי, חלק משער לספר על מכרות ומטלורגיה, 1580
אלכימאי מ( ألكيمياء ) בערבית הוא אדם שעסק באלכימיה. עיסוק זה התקיים בשלהי העת העתיקה ובימי הביניים, וחלף מן העולם לאחר שהוחלף בכימיה שצמחה ממנו.
בנוסף לניסיון לגלות את סגולותיהם הכמוסות של החומרים השונים, שאפו האלכימאים להשיג שתי מטרות עיקריות:
מציאת הדרך להפיכת מתכות פשוטות וזולות למתכות אצילות ויקרות כמו זהב וכסף.
מציאת תרופה אוניברסלית, שתרפא כל מחלה ותאפשר חיי נצח.
אלכימאים רבים האמינו בקיומה של אבן החכמים, חומר מופלא שיכול לסייע להשגת מטרות אלו.
מטרות אלו של האלכימאים לא הושגו, ולעיתים זויפו תוצאות. האלכימאים בתקופה ההֶלֶנִיסְטִית (שמרכזם היה באלכסנדריה) ניסו לייצר זיופי זהב או להקנות מראה מוזהב למסגי מתכות שונות, למשל, טיפול בנחושת על ידי כספית או סגסוגת ארסן לקבלת גוון זהוב.
המאות ה-14–15 היו "תור הזהב" של האלכימיה המיסטית באירופה. ההתקדמות המעשית בהכנת חומרים ופיתוח שיטות עבודה הייתה איטית, והאלכימאים נטו לכתיבה אלגורית ומיסטית.
האלכימאים ערכו ניסויים רבים שתרמו להתפתחות המדע המודרני. האלכימאים פיתחו שיטות מחקר שנשתמרו במידה רבה. חלק נכבד מהידע הנרחב שצברה האלכימיה על תופעות כימיות שונות נשמר בתאוריות הכימיות שהחליפו אותה, גם אם הן חלקו על ההסבר התאורטי שניתן להן. ידע שנצבר על רעלים ותרופות נשתמר גם הוא.
ביקורות

ג'פרי צ'וסר, הלועג לאלכימאים ומציג אותם כנוכלים בפרק "סיפורו של משרת הכומר" בסיפורי קנטרברי מתאר את הז'רגון האלכימי המעורפל:
הרמס הוא שראשונה ניסח
את הדבר (זה הרמס הראשון
לכל חכמי אלכימיה): דרקון,
אמר, אינו מומת אלא בידי
אחיו. וכשאמר "דרקון" הרי
לא נתכוון לומר אלא כספית,
ומי אחיו? הלא הוא הגפרית.
ומקורן של אלה "סול" ו"לונה".
"על כן", הוסיף, "לעצתי שמעו-נא:
איש אל יחקור באמנות הזאת,
אלא אם כן יבין לכונות
של האלכימאים ולדבריהם
הן בור גמור הוא מבלעדיהם;
כי החכמה והמדע האלה
הם סוד כל סוד ופלא על כל פלא"
הקשר שבין האלכימיה לכישוף ולשרלטנות הביא לירידת ערכה בעיני השלטונות. בשנת 1317 פרסם האפיפיור יוחנן העשרים ושניים צו האוסר על העיסוק באלכימיה.
אלכימאים נודעים

אחת הדמויות הבולטות בין האלכימאים של מצרים הייתה יהודייה שנודעה כמרים היהודייה או מרים העבריה (Maria Hebrae), בת המאה השלישית. לזכותה נזקפות המצאות בתחום המכשור המעבדתי שהבולטת שבהן היא אמבט מרים. כמו כן מייחסים לה את גילוי החומצה המלחית.
המיתוס הידוע ביותר על אלכימאי מוצלח הוא זה של ניקולא פלאמל (בן המאה ה-14) שחמד את סוד הטרנסמוטציה (הפיכת מתכת אחת לאחרת ובפרט לזהב) ממלומד יהודי. פלאמל הצליח להפוך שלוש פעמים חצי ליטרא כספית לכסף טהור ואת הכסף לזהב על ידי אבן אדומה והתעשר עושר רב. דמותו של ניקולס פלמל מוזכרת בסדרת הספרים הארי פוטר.
פיליפוס אאורליוס פאראצלסוס (Paracelsus, Philippus Aurelius) היה רופא ואיש מדע שעסק גם באלכימיה. פאראצלסוס ייחס למונח אלכימיה כל תהליך שינוי בחומר למטרה חדשה. כך כלל פאראצלסוס ב"אלכימיה" גם אפיית לחם, עיבוד ברזל ואת תהליך העיכול. לראשונה לא הייתה הכנת זהב תכליתה של האלכימיה (אם כי פאראצלסוס האמין בהיתכנות הטרנסמוטציה) אלא הבנה ושליטה בתהליכי שינוי בחומר. בכך קרב פאראצלסוס את האלכימיה לכימיה (שהפכה למדע לכל דבר במאות הבאות). עוד צעד בדרך מהאלכימיה לכימיה עשה פאראצלסוס כאשר הכליל לראשונה קבוצות תגובות במקום לתאר כל תגובה כמקרה מיוחד. כך, למשל, הכין סדרות תמיסות של מלחי מתכות שונות.
| 0 | 1 | 2 | 3 |
| --- | --- | --- | --- |
| שם | לאום | תקופת חייו | הישגיו |
| אבן סינא | פרסי | 980-1037 | המצאת שיטה לניקוי גזים. ספרים בנושא אלכימיה. |
| אל-ראזי | פרסי | 865-925 |  ספרים בנושא אלכימיה. |
| יוהאן פרידריך בטגר | גרמני | 1682-1719 |  ממציא עיבוד הפורצלן באירופה. |
| מרים היהודייה | יהודייה-מצרייה | המאה ה-3 | המצאת כלים כימיים - אמבט מרים. |
| ניקולא פלאמל | צרפתי | 1330 | על פי האגדה, האדם היחיד שהצליח להשיג את שני היעדים של האלכימיה: יצירת אבן החכמים ההופכת עופרת לזהב, ורקיחת שיקוי חיי הנצח אשר באמצעותו הוא ואשתו פרנלה חיים חיי נצח. |
| פאראצלסוס | שווייצרי | 1493-1541 | הנהיג חידושים רבים ברפואה, אבי טוקסיקולוגיה, עסק רבות גם בתורת הנסתר. |
ורוד

| --- | --- |

 שלשת הקסא:  #FFC0CB
 ייצוג RGB:  R=255, G=192, B=203
 ייצוג HSV:  H=350, S=25, V=100
 ייצוג CMYK:  C=0, M=25, Y=20, K=0
הספקטרום
ורד
ישו לבוש ורוד בזרועות המדונה, דון לורנצו מונקו (Don Lorenzo Monaco) 1410, השיוך של הצבע הוורוד לבנות קיים בתרבות רק מהעת המודרנית
כנסיית פטרוס הקדוש, או הכנסייה הרוסית, בשכונת אבו כביר בדרום תל אביב, הבנויה מלבנים בגוון ורוד
ורוד הוא הכינוי לצבע המתקבל מערבוב של הצבעים אדום ולבן ולעיתים מתואר גם כגוון בהיר של אדום. ככל שהוא מכיל יותר אדום, יתקבל צבע ורוד חם יותר, בעוד עירובו עם מינון גבוה של לבן יבהיר אותו וייצור גוון קר יותר.
אטימולוגיה

בעברית, המילה "ורוד" נגזרה משם הפרח ורד. הדבר נכון גם לערבית, שבה נקרא הצבע وَرْدِي (וַרְדִי), לצרפתית (Rose), לגרמנית, רוסית, אורדו ושפות רבות אחרות. באנגלית מקובל לקרוא לצבע זה Pink, אם כי מילה נרדפת למקובלת היא Rose. בשפות אחדות משמעות שם הצבע היא "אדום בהיר", כך למשל בדנית – Lyserød.
המילה העברית לצבע קיימת רק בעברית מודרנית. ב-1898 הציע דוד יודילוביץ בעיתון "הצבי" את השם "ורד", כשם הפרח, עבור הצבע המכונה Rose בצרפתית. אליעזר בן-יהודה חידש את המילה "ורוד" המתאימה למשקל האופייני לצבעים.
שימוש וסמליות

ורוד הוא צבע המסמל השקפת עולם חיובית[דרוש מקור].
ורוד הוא צבע נפוץ בפריטים המיועדים לתינוקות ממין נקבה.
הצבע הוורוד מקושר עם הומוסקסואליות, לעיתים קרובות בצורת משולש ורוד. השימוש הסמלי הזה בא מהסימול של הנאצים לאסירים הומוסקסואלים במחנות הריכוז.
בישראל הצבע ורוד משמש גם כצבע מחאה בארגון "החזית הוורודה" הפועל למען עתיד ורוד לכולם ולחיזוק הדמוקרטיה הישראלית.
לקריאה נוספת

רפי וייכרט, השנים המופלאות – רשימות על שירת מאיר ויזלטיר, ספרי עיתון 77, הוצאת הקיבוץ המאוחד, 2021, הפרק "מעל להרים ומעל לגלים – הרהור על ורוד", עמ' 59–69 – על הוורוד בשירה העברית.
הערות שוליים

↑   אילון גלעד, איך קיבלו הצבעים השונים את שמותיהם?, באתר הארץ, 20 בדצמבר 2014, מאמרו של יודילוביץ התפרסם ב"הצבי", 18 במרץ 1898, לצפייה במאמר באתר הארכיון "עתונות יהודית היסטורית".
↑  Color and gender
↑  Anya C. Hurlbert and Yazhu Ling
Biological components of sex differences in color preference; Current Biology Vol 17 No 16
↑  Iris Zemach et al; Infant color vision: Prediction of infants’ spontaneous color preferences; Vision Research 47 (2007) 1368–1381
↑  Sarah M. Turgeon
Sex differences in children’s free drawings and their relationship to 2D4D ratio; Personality and Individual Differences 45 (2008) 527–532
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
| --- | --- |
בקרת זהויות :  NLI: 987007541984105171  LCCN: sh93007052  NKC: ph347593 
ילדה איראנית לבושה בוורוד
הספרייה הלאומית של קוריאה

| --- | --- |


 מיקום:  서울특별시 서초구 반포대로 201 (국립중앙도서관) 
 תאריך ייסוד:  1945 
 קואורדינטות:  37°29′51″N 127°00′12″E﻿ / ﻿37.497538888889°N 127.00326111111°E﻿ / 37.497538888889; 127.00326111111
 http://www.nl.go.kr/
  (למפת סיאול מוגדלת) הספרייה הלאומית של קוריאה(למפת סיאול רגילה) הספרייה הלאומית של קוריאה
 
הספרייה הלאומית של קוריאה (בקוריאנית: 국립중앙도서관) ממוקמת בסיאול, בירת קוריאה הדרומית. היא הוקמה בשנת 1945 והאוסף שלה כולל מעל 12 מיליון כרכים, מהם למעלה מ-1,550,000 ספרים זרים, 286,000 ספרים המוגדרים עתיקים, כמו גם חלק מנכסי התרבות הלאומיים של קוריאה הדרומית.
הספרייה פועלת במשכנה הנוכחי מאז 1988 בעבר פעלה הספרייה תחת משרד החינוך, אך מאז 1991 אמון על תפעול הספרייה משרד התרבות הדרום קוריאני.
תחת הספרייה הלאומית, קמה ב-2009 "הספרייה הדיגיטלית הלאומית של קוריאה".
ג'וג'ו מויס

| --- | --- |

 לידה:  4 באוגוסט 1969 (בת 55) מיידסטון, הממלכה המאוחדת 
 שם לידה:  Pauline Sara Jo Moyes 
 מדינה:  הממלכה המאוחדת 
 לאום:  בריטית
 עיסוק:  סופרת
 מקום לימודים:  רויאל הולוויי של אוניברסיטת לונדון 
 שפות היצירה:  אנגלית 
 תחום כתיבה:  נובלות רומנטיות
 יצירות בולטות:  ראו ספריה
 תקופת הפעילות:  מ-2002
 פרסים והוקרה:  ראו קריירת כתיבה
 www.jojomoyes.com
 
פאולין שרה ג'ו מויס, הידועה בשם העט ג'וג'ו מויס (באנגלית: Jojo Moyes; נולדה ב-4 באוגוסט 1969) היא סופרת ועיתונאית בריטית. אחת הסופרות היחידות שזכו פעמיים בפרס: "הרומן הרומנטי של השנה" על ידי התאחדות סופרי הרומנים הרומנטיים בבריטניה. ספריה תורגמו לאחת עשרה שפות ברחבי העולם.
קורות חיים וקריירה מוקדמת

מויס נולדה בשנת 1969 בלונדון, אנגליה. היא למדה ברויאל הולוויי, אוניברסיטת לונדון וניו בדפורד קולג', אוניברסיטת לונדון.
ב 1992, היא זכתה במענק במימון של העיתון אינדיפנדנט כדי ללמוד בקורס עיתונאות לתואר שני באוניברסיטה של העיר לונדון. עם סיום לימודיה, היא המשיכה במשך כעשור את עבודתה בעיתון "אינדיפנדנט" (פרט לשנה אחת, כשהיא עבדה בהונג קונג עבור העיתון: "סאנדי מורנינג"). בעבודתה בעיתון, כיהנה מויס בתפקידים שונים, והפכה לעוזרת עורך חדשות ב-1988. בשנת 2002 היא הפכה לאחראית על האמנות והמדיה בעיתון
קריירת כתיבה

מויס הפכה לסופרת במשרה מלאה ב-2002, כאשר הספר הראשון שלה "גשם מחסה" פורסם. במקביל, היא ממשיכה לכתוב כתבות עבור הדיילי טלגרף.
מויס היא אחת הסופרות היחידות שזכו פעמיים בפרס "הנובלה הרומנטית של השנה" על ידי התאחדות סופרי הנובלות הרומנטיות בבריטניה. בשנת 2004 היא זכתה לראשונה עבור ספרה "פירות זרים" וב-2011 זכתה בשנית עבור הספר "המכתב האחרון מאהובך".
מויס מתגוררת בחווה בוולדן ספרון, אסקס עם בעלה, העיתונאי צ'ארלס ארתור, ושלושת ילדיהם. מויס מיוצגת על ידי שילה קראולי אצל הסוכן קרטיס בראון
ספריה

גשם מחסה (2002) (השם המקורי במהדורה האנגלית: Sheltering Rain)
פירות זרים (2003) (השם המקורי במהדורה האנגלית: Foreign Fruit, בארצות הברית: Windfallen)
ממלכת הטווסים (2004) (תורגם לעברית;השם המקורי במהדורה האנגלית: The Peacock Emporium)
ספינת הכלות (2005) (תורגם לעברית; השם המקורי במהדורה האנגלית: The Ship of Brides)
המפרץ הכסוף (2007) (תורגם לעברית; השם המקורי במהדורה האנגלית: Silver Bay)
מוזיקת לילה (2008) (תורגם לעברית; השם המקורי במהדורה האנגלית: Night Music)
מחול הסוסים (2009) (תורגם לעברית; השם המקורי במהדורה האנגלית: The Horse Dancer)
מכתב אחרון ופרידה (2010) (תורגם לעברית; השם המקורי במהדורה האנגלית: The Last Letter From Your Lover)
ללכת בדרכך (2012) (תורגם לעברית; השם המקורי במהדורה האנגלית: Me Before You)
ירח דבש בפריז (2012) (השם המקורי במהדורה האנגלית: Honeymoon In Paris)
הנערה שהשארת מאחור (2013) (תורגם לעברית; השם המקורי במהדורה האנגלית: The Girl You Left Behind)
אחד ועוד אחד (2014) (תורגם לעברית; השם המקורי במהדורה האנגלית: The One Plus One)
החיים אחריך (2015) (תורגם לעברית; השם המקורי במהדורה האנגלית: After You) (ספר המשך לספר "ללכת בדרכך")
לבד בפריז ועוד סיפורים (2016) (תורגם לעברית; השם המקורי במהדורה האנגלית: Paris for One)
ממשיכה בדרכי (2018) (תורגם לעברית; השם המקורי במהדורה האנגלית: Still Me) (ספר המשך לספר "החיים אחריך")
מתנת כוכבים (2019) (תורגם לעברית; השם המקורי במהדורה האנגלית: The Giver of Stars)
להיכנס לנעליה (2023) (תורגם לעברית, השם המקורי במהדורה האנגלית: Someone Else's Shoes)
סרטים על פי ספריה

ללכת בדרכך
מכתב אחרון ופרידה
הערות שוליים

↑  Jojo Moyes
↑  Sheltering Rain באתר הרשמי של הסופרת ג'וג'ו מויס
↑  Jojo Moyes latest - Telegraph
↑  Welcome | The Romantic Novelists' Association
↑  Jojo Moyes | The Bookseller
↑  Jojo Moyes
| --- | --- |
בקרת זהויות :  NLI: 987007502662505171  PLWABN: 9810658205305606  BIBSYS: 3030973  BnF: cb145343616 (data)  CiNii: DA18098752  GND: 124403247  ICCU: UBOV637727  ISNI: 0000 0001 1477 4072  LCCN: n2001043849  LNB: 000197579  NDL: 001195557  NKC: mzk2011619882  NLA: 51943760  NLG: 316413  NLK: KAC201405256  NSK: 000572278  NTA: 229573320  RERO: 02-A009510318  SELIBR: 270157  SUDOC: 078059402  Trove: 1520885  VIAF: 90779697   WorldCat (עם VIAF): 90779697
Como la Flor
משמעות

בשיר חוזרת הזמרת סלינה שלוש פעמים על המשפט: ”כמו פרח קמל שנתת לי עם המון אהבה אשר בסופו של דבר נבל, אני עוזבת היום, אני כבר יודעת איך זה לאבד, אבל אך כמה שזה כואב, אוי אוי אוי זה מה זה כואב” כל המשפט העוקצני הזה בא משום שלטענת השיר יש לגבר אהבה חדשה עם אישה אחרת במקום סלינה שכן הזמרת מתארת: ”אני כעת יודעת שיש לך אהבה חדשה, אך למרות זאת, אני דווקא מאחלת לך את כל הטוב, אם בי לא מצאת את האושר, אז אולי מישהי אחרת תעניק לך אותו”.
באמצע השיר שוב מסרבת סלינה לסלוח לשכוח לאותו גבר כאשר היא שרה: ”אם היית רואה עד כמה שזה כואב לאבד את אהבתך עם אמירת השלום (ולא להתראות) שלך, אתה פשוט לוקח את לבי כי אני כבר לא יודעת אם אתה יכול לאהוב פעם נוספת שוב, לאחר שנתתי לך את כל האהבה שאני מסוגלת להעניק” בסך הכל חוזרת סלינה שלוש פעמים על המשפט: ”כמו פרח קמל שהענקת לי..”. המילים המסיימות את השיר בעניין הפרח הם: ”כמו פרח קמל שהענקתה לי עם המון אהבה אשר אחר כך נרקב, אני אני נפרדת ממך היום, אני כבר יודעת איך זה לאבד, אבל אוי כמה שזה כואב אוי ואבוי כמה שזה כמה שזה נורא, אוי אוי אוי כמה שזה חבל” בשיר יש משל למצב שבו גבר עוזב את בת זוגו לטובת בת זוג אחרת כפרח עם המון אהבה אשר נרקב, נבל ומת.
הצלחה

השיר נכנס למקום השישי במצעד השירים הלטיניים של בילבורד.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 6 |  |
|  ארצות הברית | מצעד השירים המקסיקניים האזוריים | 9 |  |
|  ארצות הברית | מצעד שירי הסטרימינג הלטיניים | 11 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 9× (לטיני) | 540,000 |
 מכירות + הזרמת מדיה בלבד
הערות שוליים

↑  טחאנו • פופ לטיני • קומביה מקסיקני
↑  ריקי ולה, א.ב. קינטנייה, סלינה, פיט אסטודילו, סמי מוראלס
↑  Entre A Mi Mundo, 1992-01-01, נבדק ב-2024-11-09
1 2  Susanne Ramírez de Arellano, ‘Como La Flor,’ the Song That Immortalized Selena, Nuestro Stories, ‏2023-01-20 (באנגלית אמריקאית)
1 2  Selena – Como La Flor, נבדק ב-2024-11-09
↑  Selena | Biography, Music & News, Billboard (באנגלית אמריקאית)
1 2  SelenaVEVO (2017-06-22), Selena - Como La Flor (Live From Astrodome), נבדק ב-2024-11-09
↑  By Madalyn Mendoza, Selena's 'Como La Flor' lands on Rolling Stone's '50 Greatest' list, MySA, ‏2018-07-11 (באנגלית)
↑  Most videos of people lip syncing the same song uploaded to TikTok in one hour
↑  Gold & Platinum, RIAA (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz work: 7280138a-284d-4815-82e1-e86bc3a0f830
יהודה לייב רוקח

| --- | --- |
אין תמונה חופשית
 לידה:  1890 ברדיצ'ב, האימפריה הרוסית 
 פטירה:  25 בדצמבר 1950 (בגיל 60 בערך) ירושלים 
 מקום קבורה:  בית הקברות סנהדריה 
 בן או בת זוג:  סימה 
 
יהודה לייב רוקח (1950–1890), היה רופא ופעיל ציוני, עורך מדור הרפואה באנציקלופדיה העברית, כיהן כיושב ראש הסתדרות הרופאים בירושלים למעלה מ-17 שנה, כיהן כיושב ראש הליגה הארצית למלחמה בשחפת למעלה מ-15 שנה
ביוגרפיה

נולד ב-ברדיצ'ב אוקראינה ללאה ובנימין. אביו היה מצאצאי רבי עקיבא איגר.
רוקח למד לימודי יהדות ולימודים כלליים בברדיצ'יב. את בחינות הבגרות סיים בפטרוגרד. בין השנים 1914–1909 למד רפואה בברלין ו-היידלברג. הוסמך לד"ר לרפואה ואחרי שעבר בחינה ממשלתית במוסקבה הורשה לעסוק במקצועו ברוסיה. בעת לימודיו היה בין מייסדי האגודה הציונית "החבר" שנוסדה בשנת 1912 בברלין.
בין השנים 1914–1917 גויס לצבא האימפריה הרוסית, השתחרר בדרגת "קפיטן" (דרגה מקבילה ל-סרן). לאחר שחרורו משירות צבאי, בסוף שנות מלחמת העולם הראשונה היה פעיל בעזרה לפליטים היהודים ובעבודה ציונית ונבחר לסגן יו"ר הוועד הציוני באודסה.
השתתף בארגון העלייה לארץ ישראל באניה "רוסלאן". עלה עם רעייתו לארץ ישראל בשנת 1920.
עבד כרופא בפתח תקווה במשך כשנה וחצי. השתקע בירושלים ועסק ברפואה. תקופה עבד בבית החולים מאיר רוטשילד.
פעילות ציבורית ורפואית

רוקח היה יושב ראש הסתדרות הרופאים בירושלים למעלה מ-17 שנה, יו"ר הליגה הארצית למלחמה בשחפת למעלה מ-15 שנה. כיהן כיושב ראש הוועד הירושלמי לקרן הקיימת לישראל.
רוקח היה עורך מדור הרפואה באנציקלופדיה העברית. היה חבר מערכת הירחון "הרפואה" בנוסף למאמרים רבים שפרסם, פרסם כ-1,500 סיכומים מהספרות הרפואית העולמית שפורסמו בין השנים 1920–1950.
רוקח היה פעיל בציונות הכללית ובשנים האחרונות במפלגה הפרוגרסיבית והיה יו"ר מועצת סניפה הירושלמי.
בשנותיו האחרונות כיהן רוקח גם כרופא ראשי של חברות הביטוח "יהודה" ו"ציון"
רוקח נפטר בירושלים, ט"ז בטבת תשי"א, 25 בדצמבר 1950. הוא נקבר בבית הקברות סנהדריה.
חיים אישיים

ב-1918 נשא לאשה את סימה לבית ברודסקי.
בניו: עמנואל (עו"ד בצה"ל, שירת בצבא הבריטי במלחמת העולם השנייה), ואבשלום.
הכנוס המדעי של ההסתדרות הרפואית העברית בארץ ישראל, שנת 1939

בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר י.ל. רוקח (ירושלים): לשאלת ההיפוטוניה המקורית (ישיבה ד', יום ה', 1 ביוני)
הערות שוליים

↑  נסים לוי, יעל לוי, "רופאיה של ארץ-ישראל 1948-1799", איתי בחור – הוצאה לאור, זכרון יעקב, מהדורה שנייה, מרץ 2012, עמוד 393, ערך: רוקח, יהודה לייב
↑  ד"ר יהודה לייב רוקח אנציקלופדיה לחלוצי היישוב ובוניו, דוד תדהר, כרך 5, עמודים 2,245-2,244
↑  יהודה לייב רוקח באתר GRAVEZ
↑  תוכנית הכינוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס
↑  תוכנית הכנוס המדעי של ההסתדרות הרפואית העברית בא"י לשנת ה'תרצ"ט 1939, 30 במאי – 1 ביוני בבית הבריאות ע"ש שטראוס רחוב צ'נסלור, ירושלים. בין המשתתפים (לפי א'-ב'): הנרי אונגר, יצחק איצקוביטש, מקס בוכמן, יחיאל קרל גוגנהיים, אדוארד גורדון יוסף (ג'וזף), בנו גרינפלדר, אברהם דרוקמן, פריץ דרייפוס, פנחס וייל, חיים ארנסט ורטהיימר, פליכס זולמן, יעקב זס, רפאל משה חפץ, לודוויג פרדיננד מאייר, פליקס מנדל, דוד מרגלית, מכס מרכוס, אריה סדובסקי, רוברט פישר, יוסף פרגר, ברנרד צונדק, גאורג צונדק, הרמן צונדק, יוליוס קליברג, שמעון רוזנבאום, יהודה לייב רוקח, משה רחמילביץ'
| --- | --- |
בקרת זהויות :  NLI: 987007513530305171  VIAF: 18190833   WorldCat (עם VIAF): 18190833